În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Direcția Economică și Serviciul Fond Funciar și Legile Proprietății, formulează următorul

RAPORT DE SPECIALITATE

la proiectul de hotărâre privind recoltarea, modul de valorificare și prețul unei cantități de 1201,56 mc., masă lemnoasă provenită din fondul forestier proprietate publică a municipiului Satu Mare, administrată de Ocolul Silvic Negrești Oaș

Valorificarea masei lemnoase este acţiunea de punere pe piaţă a masei lemnoase care se recoltează din fondul forestier proprietate publică, de către proprietari/administratori, ca masă lemnoasă pe picior, precum şi a lemnului fasonat printre modalităţile de valorificare fiind: prin vânzare în licitaţie publică, ca masă lemnoasă pe picior şi/sau ca lemn fasonat; prin negociere ca masă lemnoasă pe picior şi/sau ca lemn fasonat; prin vânzarea directă a lemnului fasonat către populație; prin utilizarea lemnului fasonat pentru consumul propriu al proprietarului şi/sau al administratorului.

Direcția Silvică Satu Mare – Ocolul Silvic Negrești Oaș, administrator al fondului forestier proprietate publică a municipiului Satu Mare situat pe raza UAT Negrești Oaș și UAT Certeze, a depus adresa cu nr. 2288/09.08.2022 înregistrată la Primăria municipiului Satu Mare sub nr. 44510/10.08.2022 prin care solicită analizarea și aprobarea recoltării, cantității, modalității de valorificare și a prețurilor pentru masa lemnoasă parte din producția anului 2022.

În susținerea solicitării reprezentanții Ocolului Silvic Satu Mare au depus Actele de punere în valoare nr. 2200146401110, 2100146401440 și 2200146401180, înregistrate la Primăria municipiului Satu Mare sub nr. 44695, 44693 și 44511 din data de10.08.2022, pentru masa lemnoasă care face obiectul adresei.

Prin HCL nr. 346/23.12.2021 s-au aprobat prețurile de referință și volumul de masă lemnoasă care urmează a fi exploatate și valorificate din producția anului 2022. Prin compararea prețurilor de referință aprobate prin HCL nr. 346 și cele propuse pentru valorificare, s-a constat că cele propuse sunt mai mari. Cantitatea de masă lemnoasă propusă spre valorificare se încadrează în volumul total aprobat pentru recoltare în anul 2022.

Cu respectarea prevederilor art. 20 alin. (5),(6),(7) precum și ale art. 45 alin. (1) și (13) din Regulamentul aprobat prin HG. nr. 715/2017, Ocolul Silvic Negrești Oaș, propune 3 liste în cuprinsul adresei 2288/16.02.2021 pentru un volum de masă lemnoasă de 1201,56 mc. din care:

* + - * 308,51 mc. masă lemnoasă pe picior cu vânzare prin licitație deschisă cu strigare, din lucrări de rărituri;
      * 264.45 mc. masă lemnoasă fasonată la drum auto, sortiment buștean prin vânzare la licitație, din lucrări de igienă;
* 628,60 mc. masă lemnoasă fasonată la drum auto, sortiment lemn de foc și C.R., prin vânzare directă către populație, din lucrări de igienă.

Având în vedere toate cele ce preced proiectul de hotărâre privind,, recoltarea, modul de valorificare și prețul unei cantități de 1201,56 mc., masă lemnoasă provenită din fondul forestier proprietate publică a municipiului Satu Mare, administrată de Ocolul Silvic Negrești Oaș”, se înaintează Consiliului Local al municipiului Satu Mare cu propunere de aprobare.

Director Executiv Şef Serviciu Agricol și Fond Funciar Ursu Lucia Ziman Doina